CELEX: 62018TN0504
Language: hu
Date: 2018-08-24 00:00:00
Title: T-504/18. sz. ügy: 2018. augusztus 24-én benyújtott kereset – XG kontra Bizottság

15.10.2018   
            
            
               HU
            
            
               Az Európai Unió Hivatalos Lapja
            
            
               C 373/17
            
         
      2018. augusztus 24-én benyújtott kereset – XG kontra Bizottság
      (T-504/18. sz. ügy)
      (2018/C 373/19)
      Az eljárás nyelve: francia
      
         Felek
      
      
         Felperes: XG (képviselők: S. Kaisergruber és A. Burghelle-Vernet ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg a kereset elfogadhatóságát és megalapozottságát;
               
            következésképpen:
      
                  —
               
               
                  semmisítse meg az Európai Bizottság [bizalmas] (1) által 2018. július 3-án hozott, a felperestől a Bizottság helyiségeibe való bejutásának megtagadását fenntartó határozatát;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, a megtámadott jogi aktus kibocsátója hatáskörének hiányára alapított jogalap.
               
            
                  2.
               
               
                  A második, a Bizottságon belüli biztonságról szóló, 2015. március 13-i (EU, Euratom) 2015/443 bizottsági határozat (HL 2015. L 72., 41. o.; a továbbiakban: 2015/443 határozat) 3. cikkének megsértésére, valamint a megtámadott jogi aktus jogalapjának hiányára alapított jogalap.
               
            
                  3.
               
               
                  A harmadik, a felperes alapvető jogainak megsértésére, különösen az EUMSZ 67. cikknek, az EUSZ 6. cikknek, a 2015/443 határozat 3. cikkének, valamint az Alapjogi Charta 6., 7., 8., 15., 27., 31., 41., 42., 47., 48. és 49. cikkének a megsértésére alapított jogalap. Ez a jogalap három részre tagolódik:
                  
                              —
                           
                           
                              a szabadsághoz, a magánélethez, a személyes adatok védelméhez, valamint a foglalkozásának szabad gyakorlásához való jogának megsértésre alapított első rész;
                           
                        
                              —
                           
                           
                              a megfelelő ügyintézéshez, az átláthatósághoz, az iratokba való betekintéshez és a hatékony jogorvoslathoz való jog megsértésére, valamint az ártatlanság vélelmének és a védelemhez való jognak a megsértésére alapított második rész;
                           
                        
                              —
                           
                           
                              az arányosság elvének és az Alapjogi Charta 49. cikkének a megsértésére alapított harmadik rész.
                           
                        
            
                  4.
               
               
                  A másodlagosan felhozott negyedik, az EUMSZ 296. cikknek, az Alapjogi Charta 41. cikke (2) bekezdésének, az egyoldalú jogi aktusok formális és érdemi indokolása elvének a megsértésére alapított jogalap. Ez a jogalap két részre tagolódik:
                  
                              —
                           
                           
                              a megtámadott jogi aktus formális indokolásának hiányára alapított első rész;
                           
                        
                              —
                           
                           
                              a megtámadott jogi aktus érdemi indokolásának hiányára alapított második rész.
                           
                        
            
         (1)  Kitakart bizalmas adatok.